Nem heroin, cukor - Belsőség
2013. május 19. - baowah Címkék: úton cukor comoi-to
Plakátként is kitenném!
Egy Yamaha X-max 400 tesztje miatt péntek este ronggyá áztam Milánóban, így másnap hihetetlenül jól esett a napfény a Comói-tó partján. A lombardiai vidék gyönyörű: hegyek, víz és büszke természet keretezi a hangulatos házakat.
Ez a panoráma járt a kávéhoz
Az ebéd utáni kávémhoz tették ki ezt a cukrot, amit már majdnem föltéptem, mikor megláttam rajta a képet: a legendás tóparti autóverseny, a Raci Como Trofeo Cal d'Intelvi régi plakátja volt rányomva. Azonnal Hege barátom jutott eszembe, aki ilyen kis kávéházi cukros tasakokat gyűjt. Egy nagy tálban tartja őket az asztal közepén, de nem őrzi szigorúan, hisz szívesen főz kávét a vendégeknek, szívesen ad bármelyik édesítőszeréből.
Remélem, a vámosok nem bontják ki
Természetesen bevágtam a motorosdzsekim zsebébe, hogy kicsit meggyűrve hazajöjjön velem. Most az irodában szépen lefotóztam, majd borítékba tettem – remélem a vámosok nem nézik majd heroinnak és bontják fel egy laborvizsgálat során. Egy ilyen tárgynak a barátomnál van a helye: nem csak a cukrot szereti, hanem a régi olasz versenyautókat is.
https://belsoseg.blog.hu/api/trackback/id/tr405299646
Gyurma73 · https://plus.google.com 2013.05.19. 09:28:43
ehhez más sem tudott hozzászólni úgylátom
Rocko- 2013.05.19. 09:31:55
Claudia combjára rászorítottál a nevemben?
zsebkettő 2013.05.19. 09:34:18
Flankerr 2013.05.19. 09:35:29
Ilyet is csak az olaszok tudnak.
baowah · http://baowah.blog.hu 2013.05.19. 09:56:10
@Rocko-: hozzad tul oreg lett volna.
Rocko- 2013.05.19. 09:56:39
@baowah: csak hiszed!
zsüber 2013.05.19. 10:03:17
Nővérem is gyűjti ezeket a cukrokat. 10000 lehet neki otthon. Csereberekor ha rizikós, dél-amerikai, vagy ázsiai országból kap cukrot, akkor azok a zacskók gyárilag üresek, hogy ne adhasson okot a gyanúra sem. Amúgy simán hozza viszi a legtöbb fejlett ország postája.
Ez szerintem egy sorozat. A legtöbb tasak sorozatként van kiadva. Ez is egy remek téma, a régi autóverseny plakátos.
Meg is kérdezem nővérkémet, hogy megvan-e neki a többi is belőle.
baowah · http://baowah.blog.hu 2013.05.19. 10:22:05
@zsüber: ha megvan, lefozotod, ugye?
DrSzoke 2013.05.19. 12:15:46
Legkedvesebb cukros zacskom a malaj legitarsasag "HALAL" feliratu darabja volt. :-)
zsüber 2013.05.19. 13:33:40
@baowah: Természetesen!
Rocko- 2013.05.19. 13:34:45
ps3peter 2013.05.19. 22:16:02
@DrSzoke: A "HALAL" nem márkanév vagy ilyesmi, hanem az iszlám hívök számára fontos információ, hogy számukra is engedélyezett élelmiszerröl van szó, azaz nincs benne disznóhús vagy annak származéka. Ellentéte a "HARAM", ha ez áll valamilyen élelmiszeren, azt nem eszik meg.
Igaz a témához nem tartozott, csak úgy eszembe jutott :)
DrSzoke 2013.05.19. 22:48:19
@ps3peter: Koszi,bar utazas utan en is utananeztem,mert erdekelt.